METEO, 10 august 2021. ANM a emis un Cod Galben de caniculă pentru Bucureşti şi alte 18 judeţe.
Meteorologii ANM au emis un Cod Galben de caniculă. Vizată este Capitala, dar şi alte 18 judeţe. Codul este valabil astăzi, 10 august, dar şi miercuri, 11 august.
În sud-vestul și sudul țării disconfortul termic va fi ridicat și local va fi caniculă. Indicele temperatură-umezeală (ITU) va depăși pe arii extinse pragul critic de 80 de unități, iar temperaturile maxime vor fi cuprinse, în general, între 34 și 38 de grade. Pe alocuri temperaturile minime nu vor coborî sub 20 de grade. Potrivit ANM, vizate sunt următoarele judeţe: Timişoara, Caraş-Severin, Mehedinţi, Gorj, Dolj, Vâlcea, Olt, Argeş, Dâmboviţa, Gorj, Prahova, Buzău, Brăila, Tulcea, Constanţa, Ialomiţa, Călăraşi şi Municipiul Bucureşti.